அந்தச் சமயத்தில் ஸ்கார்ப்பியோவின் அசெம்ப்ளி லைன், டிசைன், பணம் மட்டும்தான் மஹிந்திராவின் முதலீடாக இருந்தது. பொலேரோவைப்போலவே, இந்த எஸ்யூவி-யையும் நவீனப்படுத்திக்கொண்டே இருந்ததால், 2002 தொடங்கி இன்று வரை மஹிந்திராவின் பெயர் சொல்லும் பிள்ளையாக இருந்துவருகிறது ஸ்கார்ப்பியோ. `ஏழைகளின் எஸ்யூவி' என்ற பெயர், இதற்கு ரொம்ப காலம் நீடித்தது. ஆனால், சஃபாரி போலவே இதன் விலையும் நாளடைவில் எகிறிவிட்டது. தவிர, இது அரசியல்வாதிகளின் அறிவிக்கப்படாத காராகவும் மாறிவிட்டது என்பதே நிதர்சனம்.